CELEX: 32005R0289
Language: lt
Date: 2005-02-22 00:00:00
Title: 2005 m. vasario 17 d. Tarybos reglamentas (EB) Nr. 289/2005, iš dalies keičiantis Reglamentą (EB) Nr. 88/98 dėl žvejybos tralu draudimo išplėtimo Lenkijos vandenyse

22.2.2005   
            
            
               LT
            
            
               Europos Sąjungos oficialusis leidinys
            
            
               L 49/1
            
         
      TARYBOS REGLAMENTAS (EB) Nr. 289/2005
   2005 m. vasario 17 d.
   iš dalies keičiantis Reglamentą (EB) Nr. 88/98 dėl žvejybos tralu draudimo išplėtimo Lenkijos vandenyse
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į Komisijos pasiūlymą,
   atsižvelgdama į 2003 m. Stojimo aktą, ypač į jo 57 straipsnio 2 dalį,
   kadangi:
   
               (1)
            
            
               Tarptautinė žvejybos Baltijos jūroje komisija 1991 m. rugsėjo 21 d. priėmė rekomendaciją dėl žvejybos tralu Baltijos jūros seklumoje ties Oderio žiotimis uždraudimo. Ši rekomendacija Bendrijos teisėje buvo įgyvendinta 1997 m. gruodžio 18 d. Tarybos reglamento (EB) Nr. 88/98, nustatančio tam tikras technines Baltijos jūros, Beltų ir Zundo sąsiaurių vandenyse esančių žuvies išteklių išsaugojimo priemones (1), 8 straipsnio 3 dalimi.
            
         
               (2)
            
            
               Atsižvelgiant į Lenkijos įstojimą į Europos Sąjungą, turėtų būti išplėsta geografinė zona, kurioje žvejyba tralu draudžiama, į ją įtraukiant Lenkijos vandenis.
            
         
               (3)
            
            
               Todėl Reglamentas (EB) Nr. 88/98 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 88/98 8 straipsnio 3 dalis pakeičiama taip:
   
      „3.   Geografinėje zonoje, kurią riboja linija, jungianti toliau nurodytas koordinates, visus metus draudžiama žvejyba naudojant bet kokį tralą, danišką velkamąjį ir panašų tinklą:
      
                   
               
               
                  54°23′ šiaurės platumos, 14°35′ rytų ilgumos
               
            
                   
               
               
                  54°21′ šiaurės platumos, 14°40′ rytų ilgumos
               
            
                   
               
               
                  54°17′ šiaurės platumos, 14°33′ rytų ilgumos
               
            
                   
               
               
                  54°07′ šiaurės platumos, 14°25′ rytų ilgumos
               
            
                   
               
               
                  54°10′ šiaurės platumos, 14°21′ rytų ilgumos
               
            
                   
               
               
                  54°14′ šiaurės platumos, 14°25′ rytų ilgumos
               
            
                   
               
               
                  54°17′ šiaurės platumos, 14°17′ rytų ilgumos
               
            
                   
               
               
                  54°24′ šiaurės platumos, 14°11′ rytų ilgumos
               
            
                   
               
               
                  54°27′ šiaurės platumos, 14°25′ rytų ilgumos
               
            
                   
               
               
                  54°23′ šiaurės platumos, 14°35′ rytų ilgumos“.
               
            
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. vasario 17 d.
      
         
            Tarybos vardu
         
         
            Pirmininkas
         
         J.-C. JUNCKER
         
      
   
   
      (1)  OL L 9, 1998 1 15, p. 1. Reglamentas su paskutiniais pakeitimais, padarytais Reglamentu (EB) Nr. 812/2004 (OL L 150, 2004 4 30, p. 12).